Nap és Hold

*egy nem mindennapi megmérettetés*

**Szerző:** Jacques Zeimet

**Illusztráció:** Johann Rüttinger

**Szerkesztő:** Kathi Kappler

**©** 2012 Drei Hasen in

der Abendsonne GmbH

**Játékosok száma:** 2 - 4

**Kor:** 8 évestől

**Játékidő:** 20-30 perc.

**Tartozékok:**

68 vékony kártya:

• 29 nap kártya (a)

• 29 hold kártya (b)

• 5 x nagyfogyatkozás (c)

• 5 x holdfogyatkozás (d)

**A játék lényege**

Nap és hold sorok meggondolt bővítésével a játékosok igyekeznek minél több kártyától megszabadulni.

**Előkészületek**

A kártyákat összekeverjük és képpel lefelé egy paklit képezünk belőlük. Minden játékos húz a pakliból 5 lapot kézbe.

**A játék menete**

• A legfiatalabb játékos kezd és letesz **egy kártyát**.

• A többiek az óramutató járása szerint jönnek.

• Ha egy játékos elhasználta az összes lapját, húzhat újabb 5-öt a **következő köre** előtt.

**A kör**

• Egy körben vagy **leteszünk**,vagy **beszedünk**.A kettőt egyszerre nem lehet egy körben.

• Ha te kerülsz sorra, lépned kell!

**Sorok felállítása**

• A játékosok csak **egy** nap és **egy** hold sort állíthatnak fel maguk előtt.

• Körönként **egy kártyát játszhatsz** kézből. A saját és az ellenfél sorába is beteheted, ha odaillik.

• A nap kártyákat növekvő (de nem feltétlenül egymás utáni) sorrendben tesszük egymástól vagy balra, vagy jobbra, de sosem két kártya közé.

• A hold kártyákat ugyanígy tesszük le.

**Mi a jelentősége az állatoknak?**

• Ha egy állat látszik a kártyán, amit éppen letett a játékos, akkor **rögtön le kell tennie még egy kártyát**.

• Ha az állat kártya volt az utolsó a kézben, a játékos húz 5 lapot, és folytatja a játékot.1

**Mikor kerülnek le a fogyatkozás kártyák?**

• A fogyatkozás lapokat már lent lévő kártyákra tesszük rá. **Megszakíthatjuk** velük a magunk, vagy az ellenfél sorait.

• Holdfogyatkozás csak hold, napfogyatkozás csak nap kártyára kerülhet.

• A megszakítás semlegesíthető (egy későbbi körben), ha a fogyatkozás kártyát egy megfelelő nap, vagy hold kártyával letakarjuk.

• Ha több fogyatkozás kártya van egymás mellett, elsőnek azt kell letakarni, amely mellett nap, vagy hold kártyát látunk.

**Kártyasorok beszedése**

• Aki egy, vagy több, **legalább 5 lapból álló, megszakítatlan sort** képez maga előtt, **a következő körben** beszedheti azt (nem kötelező).

• A beszedett 5, vagy több lap lehet egy hosszabb (fogyatkozással megszakított) sor része, de benne nem lehet fogyatkozás.

**Lapok elvesztése**

• Ha egy játékos nem tudja befejezni a körét, mert nincs megfelelő lapja, minden kézben tartott lapját, valamint a **hold** és **nap** sorát is elveszíti 2!

• Ezeket a lapokat a húzópakli mellé tesszük.

• A következő körben a játékos 5 lapot húz és folytatja a játékot.

**Megjegyzés** 2

A lapjaink elvesztése taktikai szempontból értékes lépés lehet, hogy elkerüljük a mínuszpontokat.

**A húzópakli**

• Ha a húzópakli elfogy, a mellé tett kártyákat megkeverjük és belőlük képezünk egy új paklit.

• Kártyákat mindig a következő körben húzunk (**kivétel**: ha állat volt az előző lapon1).

• Ha kevesebb, mint 5 lap maradt a pakliban, a játékos csak ezeket húzza fel.

**A játék vége**

Ha egy játékos nem tud több lapot felhúzni, mert elfogyott a pakli, a játék véget ér. A többiek még sorban kijátszhatják a lapjaikat, letehetnek, beszedhetnek, elveszíthetik a kártyáikat – de nem húzhatnak!

**A győztes**

• Minden beszedett nap, vagy hold kártya **1 pontot ér.**

• Minden játékban maradt nap, vagy hold kártya **1 mínuszpontot ér.**

• A fogyatkozás kártyák mindig **0 pontot érnek.**

• Az nyer, aki a legtöbb pontot gyűjtötte!

**Négy játékos**

• A szemben ülő játékosok egy csapatot alkotnak.

• Ők együtt építenek egy nap és egy hold sort. Ha egyikük nap sort állít fel maga elé, a másik csak holdat sort rakhat, stb.

• Ha egyikük nem tudja befejezni a kört, a kézben tartott lapjai és a sora elvesznek, de a társáé **nem**.

• A játék végén a társak pontjai összeadódnak.

• Az a csapat győz, aki a legtöbb pontot gyűjti.